મુંબઈ, 12 જુલાઈ : શ્રીલંકન અભિનેત્રી જૅકલીનને જોઈ લાગે છે કે હવે તેઓ પોતાનું સમગ્ર ધ્યાન કૅરિયર ઉપર આપી રહ્યાં છે, કારણ કે આજકાલ તેઓ મોટા સ્ટાર્સ સાથે કામ કરી રહ્યાં છે. તે જોઈ લાગે છે કે જૅકલીન હવે દરેક રીતે બૉલીવુડમાં ટકી રહેવા તત્પર છે. આ વર્ષની પ્રથમ રિલીઝ થયેલી રેસ 2 જેવી મલ્ટીસ્ટારર ફિલ્મમાં જૅકલીને સ્થાન બનાવ્યું, તો સલમાન ખાન સાથે કિક ફિલ્મ સાઇન કરી જણાવી દીધું કે તેઓ પણ હવે હિટ થવા જ માંગે છે.